Huset er meget lækkert og der er mulighed for at man kan bo 2 familier, uden at skulle være under samme tag. Der blev sendt en meget udpenslet mail mht. hvor nøgler og andet lå da vi ankom sent om aften, og der sad en klar i den anden ende af telefonen og var klar i tilfælde af at vi ikke kunne komme ind - selvom klokken var 00 om natten. Da vi ankom til huset var der frisk frugt og morgenmad til dagen efter, super service så vi ikke skulle ud på tom mave morgenen efter for at finde mad. Der var div. frugttræer og en lille køkkenhave til fri afbenyttelse og så var der egen pool vi kunne benytte hele døgnet. Poolen blev rengjort 2 gange om ugen, så det skulle vi heller ikke sørge for. Stelios var en god vært, og kom selv og sagde farvel da vi tog afsted.
Det eneste lille minus var, at dobbeltsengen i det lille anneks er MEGET hård, og a/c har svært ved at nå op på hemsen, så der bliver også en del varmere end nede i stueplan i annekset.